b'\n_START_ARTICLE_\nVnetje sinusov\n_START_PARAGRAPH_\nVnetje sinusov oz. sinuzitis je vnetje sluznice obnosnih votlin, ki jih lahko povzro\xc4\x8dajo bakterije, glivice, virusi, alergije ali avtoimunske bolezni. Glede na \xc4\x8das trajanja razlikujemo akutno in kroni\xc4\x8dno vnetje.\n_START_SECTION_\nAkutno in kroni\xc4\x8dno vnetje\n_START_PARAGRAPH_\nAkutno vnetje sinusov je vnetje, ki traja manj kot \xc5\xa1tiri tedne. Najpogosteje nastane kot posledica virusnega prehlada, ki vodi do vnetja in po\xc5\xa1kodbe sluznice sinusov, na kateri se za\xc4\x8dnejo razmno\xc5\xbeevati bakterije, ki so tu prisotne. To so v ve\xc4\x8dini primerov Haemophilus influenzae, Streptococcus pneumoniae, Staphylococcus aureus in Moraxella catarrhalis. Manj pogosti vzrok akutnega vnetja je glivi\xc4\x8dna oku\xc5\xbeba. Pojavi se lahko pri ljudeh z oslabljenim imunskim sistemom, ki jim je druga bolezen zelo iz\xc4\x8drpala celoten organizem_NEWLINE_Kroni\xc4\x8dno vnetje se obi\xc4\x8dajno razvije kot posledica astme, alergije na vzroke iz okolja, uporabe raznih zdravil, iritacij ... in traja ve\xc4\x8d kot \xc5\xa1est tednov.'